Publication: Magyar Közlöny
Issue: MK-2007-92 (Year: 2007, Number: 92)
Era: 2004-2010
Section: 3. melléklet a 182/2007. (VII. 10.) Korm. rendelethez
Paragraph Index: 665

2. A Szabályzat célja A Szabályzat a felhasználók, a hálózatgazda, az üzemeltetõ által alkotott rendszer érdekeinek összehangolását szolgálja. – A biztonsági szempontok elsõdlegessége mellett, e közösség által kialakított mûködési rend. A Szabályzat módosítását, korszerûsítését a közösség bármely tagja meghatározott eljárási rend szerint javasolhatja. A Szabályzat célja, hogy meghatározza és szabályozza az együttmûködõ felek – hálózatgazda, üzemeltetõk, felhasználók, külsõ szolgáltatók – kapcsolatát a szolgáltatás mûködtetésének teljes idõtartamára, az együttmûködés kezdetétõl annak lezárásáig. A szabályozás további célja, hogy a kapcsolatok, interakciók alapjául szolgáló folyamatokat, felelõsségi köröket, szerepeket egyértelmûvé tegye, szükség esetén egységesítse. Nem ennek a Szabályzatnak a tárgya az adatbiztonság és adatvédelem, az EKG eszköz- és vagyonmentésének szabályozása. Szükséges – jelen dokumentum keretein kívüli – a Biztonsági Szabályzat, az EKG informatikai katasztrófaelhárítási terv (Disaster Recovery Plan, DRP) kidolgozása. Az elõzõ bekezdésben említett szabályozásokhoz, valamint e szabályzat 1. számú függelékben szereplõ dokumentumokhoz igazodva a felhasználó szervezeteknek katasztrófa-elhárítási tervüket, illetve intézményi mûködésük folytonossági tervét (Business Continuity Plan, BCP) célszerû aktualizálni, és ezek kialakítása esetén tekintettel kell lenni az EKG normálistól eltérõ mûködési eseteire. 2.1. A Szabályzat hatálya A Szabályzat tárgyi hatálya kiterjed minden egyes, az EKG használathoz kapcsolódó, elkülönült szervezetekhez rendelt szerepkör együttmûködési folyamataira, a kezdeményezõ eseménytõl a célállapot bekövetkezéséig. Az egyes érintett szervezetek belsõ, kapcsolódó folyamatait a szervezeteknek saját maguknak kell szabályozni, érvényesítve a Szabályzat elõírásait. A Szabályzat alanyi hatálya: közvetlenül a felhasználó szervezetekre, illetve a hálózatgazdára terjed ki, közvetve minden további, Szabályzatban említett szerepkört ellátó szervezetre, melyet a velük kötött szerzõdésekkel kell biztosítani (pl. a Szabályzat megfelelõ pontjaira hivatkozva).

Source: https://magyarkozlony.hu/hivatalos-lapok/5b2dc95d0a01a88db24cbb4f1fcf6efc8bbaa8cb/dokumentumok/741a931d91fd5f11bc5b2c2426639d30b13076b9/letoltes